מרכז שרובר לתרבות

מרכז שרובר לתרבות (מכונה לרוב "פלאנט ירושלים") הוא בית קולנוע ומרכז תרבות הממוקם בכניסה לשכונת אבו תור בירושלים (רחוב נעמי פינת דרך חברון), בסמוך לטיילת גבריאל שרובר. המרכז הוקם על ידי קרן גבריאל שרובר בהשקעה של כ-200 מיליון שקלים, תוכנן על ידי משרד קיסלוב קיי אדריכלים ונפתח באוגוסט 2015. שטח המרכז 28,500 מ"ר, על פני 6 קומות. המרכז כולל 16 אולמות, מהם 2 אולמות רב תכליתיים, 2 אולמות תיאטרון ו-12 אולמות קולנוע, בהם אחד בפורמט IMAX ואולמות 4DX. גם האולמות שאינם מוגדרים כאולמות קולנוע מותאמים להקרנת סרטים. בתי הקולנוע מופעלים על ידי פלאנט. בנוסף, כולל המרכז אולמות ושטחים פתוחים המיועדים למופעי תיאטרון, מוזיקה ומחול. לצדם פועלים גם מסעדות, בתי קפה ושטחי מסחר. לאחר פתיחתו נערכו הפגנות של תושבים חרדים במחאה על פתיחתו בשבת. קישורים חיצוניים אתר האינטרנט הרשמי של פלאנט ירושלים ליאה לוין, עכבר העיר אונליין, בקרוב: הקולנוע עם הנוף הכי יפה בארץ, באתר הארץ, 29 באפריל 2014 נעמה ריבה, האם מרכז שרובר יושיע את חובבי הקולנוע בירושלים?, באתר הארץ, 10 באוגוסט 2015 הערות שוליים